Läbi Naueni värava jõuate Hollandi kvartalisse, kus avaldub eriti võluval moel linna atmosfäär ja eluviis: armastusega kujundatud tagahoovid, kohvikud, üsna pöörased kõrtsid ja avangardsed galeriid meelitavad siin ringi uitama ja elu nautima. Aga mitte ainult hollandlased pole Potsdamis endale uut kodu leidnud: kogu linn on algusest peale euroopalikult kujundatud. Hugenottide asundus, Vene asunike rajatised,  šveitslaste majad 19. sajandist, Norra madruste asum Kongsnaes, Inglismaa häärberite eeskujul rajatud Cecilienhofi loss: Potsdam on ikka olnud avatud inimestele, kultuuridele ja ideedele. Ja loomulikult külastajatele. Tänapäeval samamoodi nagu tollal, kui Voltaire siia tuli ja kohe kaheks aastaks elama jäi.